**Ministru kabineta noteikumu projekta „Grozījums Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Nepieciešams veikt grozījumu Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju” (turpmāk – MK noteikumi), lai precizētu grupas numuru kodiem 20.7.0.0., 20.7.1.0. un 20.7.2.0., aizstājot grupu „5.0.” ar apakšgrupu „4.1.”, lai nodrošinātu minēto budžeta ieņēmumu klasifikācijas kodu atbilstību budžeta ieņēmumu klasifikācijas grupai pēc to ekonomiskās būtības. |
| 2. | Pašreizējā situācija un problēmas | Šobrīd MK noteikumi nosaka, ka budžeta ieņēmumu klasifikācijas kodi 20.7.0.0., 20.7.1.0., un 20.7.2.0. ir 5.0.grupā, ko piemēro transfertiem, bet minētie kodi pēc savas ekonomiskās būtības būtu jāizmanto 4.1.apakšgrupai, ko piemēro ārvalstu finanšu palīdzībai budžetam. Ņemot vērā minēto, lai nodrošinātu budžeta ieņēmumu klasifikācijas kodu atbilstību budžeta ieņēmumu klasifikācijas grupai pēc to ekonomiskās būtības, ir nepieciešams veikt tehnisku precizējumu. Turklāt, jautājums šobrīd ir ļoti aktuāls, ņemot vērā, ka valsts budžeta iestādēm, no valsts budžeta daļēji finansētām atvasinātām publiskām personām un budžeta nefinansētām iestādēm ir jāsagatavo un jāiesniedz Valsts kasē budžeta izpildes pārskati, kur pie ekonomiskās klasifikācijas kodiem ir jānorāda atbilstošā apakšgrupa. |
| 3. | Saistītie politikas ietekmes novērtējumi un pētījumi |  Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekta „Grozījums Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju**”** (turpmāk – MK noteikumu projekts) izstrādāts, lai nodrošinātu budžeta ieņēmumu klasifikācijas kodu atbilstību budžeta ieņēmumu klasifikācijas grupai pēc to ekonomiskās būtības. Grozījumiem ir tehnisks raksturs. |
| 5. | Projekta izstrādē iesaistītās institūcijas | Valsts kase. |
| 6. | Iemesli, kādēļ netika nodrošināta sabiedrības līdzdalība | Projekts neskar sabiedrību vai atsevišķas tās grupas. |
| 7. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  | Projekta izpildē iesaistītās institūcijas | Budžeta ieņēmumu klasifikāciju lieto valsts un pašvaldību budžetu iestādes, no valsts budžeta daļēji finansētās atvasinātās publiskās personas un budžeta nefinansētās iestādes budžetu plānošanā, uzskaitē un pārskatu sagatavošanā. |
|  | Projekta izpildes ietekme uz pārvaldes funkcijām |  Esošo institūciju funkcijas nepaplašinās. |
|  | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
|  | Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
|  | Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar. |
|  | Cita informācija |  Nav. |

Anotācijas II, III, IV, V un VI sadaļa – Projekts šīs jomas neskar.

Finanšu ministrs A.Vilks

17.02.2012 16:37

389

L. Jevčuka

67095442

Ludmila.Jevcuka@fm.gov.lv